iraklixyz/georgian-wikipedia-cleaned huggingface dataset:
დომაჟლიცეს რაიონი

დომაჟლიცეს რაიონი — რაიონი პლზენის მხარეში, ჩეხეთში. მისი დედაქალაქია ქალაქი დომაჟლიცე. რაიონის ფართობი შეადგენს 1 123,46 კმ²-ს. 2007 წლის მონაცემებით, მოსახლეობა შეადგენს 59,748 ადამიანს. მოსახლეობის სიმჭიდროვე კვადრატულ კილომეტრზე შეადგენს 52 ადამიანს.
რაიონში შემავალი ქალაქები
ბელა-ნად-რადბუზოუ
დომაჟლიცე
კდინე
პობეჟოვიცე
სტანკოვი
ჰოლიშოვი
ჰორშოვსკი-ტინი
ჰოსტოუნი
ევროპის საფეხბურთო ჩემპიონატი 2012: ჯგუფი B

ჯგუფი — ევრო 2012-ის მეორე ჯგუფი, სადაც მატჩები გაიმართა 9 ივნისიდან 17 ივნისამდე. ჯგუფის თამაშები ჩატარდა უკრაინის ქალაქებში – ხარკივში და ლვივში.

ჯგუფის წევრები იყვნენ ნიდერლანდი, დანია, გერმანია და პორტუგალია. ორი საუკეთესო მაჩვენებლის მქონე ნაკრები, გერმანია და პორტუგალია, პლეი-ოფში გავიდა.

ფეხბურთის ბევრმა სპეციალისტმა ჯგუფი „სიკვდილის ჯგუფად“ მონათლა.

ცხრილი
____

ყველა დრო მოცემულია თბილისის დროით

თამაშები
ნიდერლანდი – დანია
გერმანია – პორტუგალია
დანია – პორტუგალია
ნიდერლანდი – გერმანია
პორტუგალია – ნიდერლანდი
დანია – გერმანია
როისი

როისი — მდინარე შვეიცარიაში. რაინის აუზი. სიგრძე 158 კმ, აუზის ფართობი 3 425 კმ². სათავე აქვს გოტარდის მასივზე. გამოედინება მყინვარიდან, რომელიც წარმოიქმნა უკანასკნელი გამყინვარების ეპოქაში. შვეიცარიის მდინარეებს შორის სიგრძით მე-4 ადგილზეა. აუზის მაქსიმალური სიმაღლეა 3630 მ. სათავიდან სოფელ ანდერმატამდე მიედინება დასავლეთისაკენ, შემდეგ იღებს ჩრდილოეთის მიმართულებას, გაივლის რა შელელენის ხეობას, ქმნის მრავალრიცხოვან წყალვარდნილებს. გაედინება ფირვალდშტეტის ტბაზე. მდინარის ნაპირებზე გაშენებულია ქალაქი ლუცერნი. აქვეა კაშხალი.
ლეხი

ლეხი — მდინარე ავსტრიასა და გერმანიაში. დუნაის მარჯვენა შენაკადი. სიგრძე 264 კმ, აუზის ფართობი 4,126 კმ². სათავე აქვს ლეხტალის ალპების ჩრდილოეთ-დასავლეთ ფერდობზე. ზემო დინებაში მიედინება ავსტრიის ტერიტორიაზე ღრმა და ვიწრო ხეობაში, მოქცეულია ალგეისა და ლეხტალის ალპებს შორის. გერმანიაში შემოსვლისას კვეთს შვაბია-ბავარიის პლატოს. შუა დინებაში მდინარის ნაპირებზე გაშენებულია ქალაქი ლანდსბერგი, ხოლო ქვემო დინებაში — ქალაქი აუგსბურგია. ხე-ტყის დაცურება.

278 წელს რომის იმპერატორმა პრობუსმა მდინარის სიახლოვეს ბრძოლაში დაამარცხა ბურგუნდები და ვანდალები, რომლებიც თავს ესხმოდნენ რომის პროვინცია რეციას. 995 წლის აგვისტოში აუგსბურგის სიახლოვეს გერმანიის მეფემ ოტო -მა ეგრეთ წოდებულ ლეხის ბრძოლაში გაანადგურა ნომადები-უნგრელები. 1632 წლის აპრილში რაინის ბრძოლაში შვედეთის მეფემ გუსტავ ადოლფმა დაამარცხა და სასიკვდილოდ დაჭრა იოჰან ცარკლას ტილი.
კლდისწყაროს წმინდა მარიამის ეკლესია

კლდისწყაროს წმინდა მარიამის ეკლესია — ეკლესია ხაშურის მუნიციპალიტეტის სოფელ კლდისწყაროში. წმ. მარიამის ეკლესია დგას სოფლის სამხრეთ-აღმოსავლეთით. ნახევარწრიული აფსიდს ქვემოთ დაბალი საფეხური გასდევს. დარბაზის ჩრდილოეთ კედელზე ორსაფეხურიანი პილასტრია. პილასტრების ფრაგმენტებია შემორჩენილი დასავლეთ კედლის კუთხეებში.
ევროპის საფეხბურთო ჩემპიონატი 2012: ჯგუფი C

ჯგუფი — ევრო 2012-ის მესამე ჯგუფი, სადაც მატჩები გაიმართა 10 ივნისიდან 18 ივნისამდე. ჯგუფის თამაშები ჩატარდა პოლონეთის ქალაქებში – გდანსკში და პოზნანში.

ჯგუფის წევრები იყვნენ ესპანეთი, იტალია, ირლანდია და ხორვატია. ორი საუკეთესო მაჩვენებლის მქონე ნაკრები, ესპანეთი და იტალია, პლეი-ოფში გავიდა.

ცხრილი
____

ყველა დრო მოცემულია თბილისის დროით

თამაშები
ესპანეთი – იტალია
ირლანდია – ხორვატია
იტალია – ხორვატია
ესპანეთი – ირლანდია
ხორვატია – ესპანეთი
იტალია – ირლანდია
ჭეშმარიტება

ჭეშმარიტება — ცნობიერების მიერ სინამდვილის სწორი, ადეკვატური ასახვა. აზრი, რომელიც საგნობრივ ვითარებას შეესაბამება, ჭეშმარიტია, ხოლო, რომელიც არ შეესაბამება, მცდარია. ჭეშმარიტება არ არსებობს ობიექტურად, ე.ი. ცნობიერებისაგან დამოუკიდებლად, მაგრამ იგი ობიექტურია. ეს ნიშნავს, რომ ჭეშმარიტია ცნობიერების ისეთი შინაარსი, რომელიც განსაზღვრულია მხოლოდ საგნობრივი ვითარებით. ჭეშმარიტება დამოკიდებული არ არის ადამიანის სურვილებსა და ნებისყოფაზე. ჭეშმარიტების კლასიკური განსაზღვრება პირველად მოგვცა არისტოტელემ:

ჭეშმარიტებას ახასიათებს შეფარდებითობა და აბსოლუტურობა. შეფარდებითობა ნიშნავს, რომ ცოდნა მიახლოებით, პირობით ან გარკვეულ მიმართებაში ზუსტად ასახავს სინამდვილეს. აბსოლუტურობა ნიშნავს, რომ მოცემულ ეტაპზე და რომელიმე მიმართებით ცოდნა სრულად, ამომწურავად ასახავს საგანს. ჭეშმარიტი ცოდნა, რამდენადაც იგი შეფარდებითია, იცვლება, რასაც განაპირობებს ორი გარემოება: ან საგანი იცვლება, ან მის შესახებ ცოდნა ღრმავდება და კონკრეტდება. მაგრამ ჭეშმარიტი ცოდნა იცვლება არა მთლიანად არამედ ნაწილობრივ: მისგან რაღაც უკუიგდება, რაღაც კი რჩება. ამიტომ ჭეშმარიტი ცოდნა შეფარდებითია, მაგრამ შეიცავს აბსოლუტურობის მარცვლებს. იდეალისტურ ფილოსოფიაში არსებობდა ჭეშმარიტების ორი ერთმანეთის საპირისპირო — ობიექტურ-იდეალისტური და სუბიექტურ-იდეალისტური გაგება. პირველის თანახმად, ჭეშმარიტება არსებობს ობიექტურად, იგი იდეალურია. ეს არის ჭეშმარიტება თავისთავად, რომელიც საგნის გარკვეულობას, როგორობას წარმოადგენს (ედმუნდ ჰუსერლი).

მეორის თანახმად, ჭეშმარიტება სუბიექტურია, ადამიანის ცნობიერების თავისებურებითაა განპირობებული, მაგრამ ამ თავისებურების კონკრეტული გაგება განსაზღვრავდა ჭეშმარიტების სუბიექტურ-იდეალისტური თვალსაზრისის სხვადასხვა ვარიანტს:

რენე დეკარტი:

იმანუელ კანტი:

მახიზმი:

კონვენციონალიზმი:

პრაგმატიზმი:
იინდრჟიხუვ-ჰრადეცის რაიონი

იინდრჟიხუვ-ჰრადეცის რაიონი — რაიონი სამხრეთ ბოჰემიის მხარეში, ჩეხეთში. მისი დედაქალაქია ქალაქი იინდრჟიხუვ-ჰრადეცი. რაიონის ფართობი შეადგენს 1 943,69 კმ²-ს. 2007 წლის მონაცემებით, მოსახლეობა შეადგენს 92 752 ადამიანს. მოსახლეობის სიმჭიდროვე კვადრატულ კილომეტრზე შეადგენს 48 ადამიანს.

ღირსშესანიშნაობები
ჩერვენა-ლოტას ციხესიმაგრე
ტრშებონი — ისტორიული ქალაქი და ციხე
სტრაჟ-ნად-ნეჟარკოუ
ევროპის საფეხბურთო ჩემპიონატი 2012: ჯგუფი D

ჯგუფი — ევრო 2012-ის მეოთხე ჯგუფი, სადაც მატჩები გაიმართა 11 ივნისიდან 19 ივნისამდე. ჯგუფის თამაშები ჩატარდა უკრაინის ქალაქებში – დონეცკში და კიევში.

ჯგუფის წევრები იყვნენ საფრანგეთი, ინგლისი, უკრაინა და შვედეთი. ორი საუკეთესო მაჩვენებლის მქონე ნაკრები, ინგლისი და საფრანგეთი, პლეი-ოფში გავიდა.

ცხრილი
____

ყველა დრო მოცემულია თბილისის დროით

თამაშები
საფრანგეთი – ინგლისი
უკრაინა – შვედეთი
უკრაინა – საფრანგეთი
შვედეთი – ინგლისი
ინგლისი – უკრაინა
შვედეთი – საფრანგეთი
ლეხტალის ალპები

ლეხტალის ალპები — ქედი ალპებში. წარმოადგენს ჩრდილოეთის კირქვიანი ალპების ნაწილს. მდებარეობს ავსტრიის დასავლეთით, ტიროლისა და ფორარლბერგის ტერიტორიებზე. სიმაღლე 3036 მ-მდე (მთა პარსაიერშპიცე). არის მცირე მყინვარები. ესაზღვრება ალგეისა და ეცტალის ალპები. სახელი ეწოდა მდინარე ლეხის მიხედვით, რომელიც სათავეს ამ ქედის ჩრდილო-დასავლეთ კალთაზე იღებს. მრავალგვარია გეოლოგიური აგებულება. ბევრია მთის ბანაკი და ალპური გზა. ტურიზმის პოპულარული ადგილია.
წაღვლის წმინდა გიორგის ეკლესია

წაღვლის წმინდა გიორგის ეკლესია — ეკლესია ხაშურის მუნიციპალიტეტის სოფელ წაღვლში. წმ. გიორგის ეკლესია დგას სოფლის დასავლეთით 0,5 კ-ზე. სტილისტური ნიშნებით თარიღდება გვიანდელი ფეოდალური ხანით.

ეკლესია დარბაზულია (9,15 6,15 მ), ნაგებია ქვიშაქვით და ნატეხი ქვით. შესასვლელი სამხრეთიდან და დასავლეთიდანაა. ნახევარწრიულ აფსიდში ერთი სარკმელია, ხოლო სამხრეთ კედელში - ორი. ეკლესიაზე ჩრდილოეთიდან მიშენებული იყო აფსიდის მაგვარი ეგვტერი, რომლის მხოლოდ საძირკველია შემორჩენილი. ეკლესიის ჩრდილოეთ კედელში დატანებულია სვეტი, რომელზეც თაღები გადადიოდა; ეს თაღები ეკლესიის დარბაზს ჩრდილოეთ სათავსისაგან გამოყოფდა. მოგვიანებით ჩრდილოეთით თაღების ღიადები ამოუშენებიათ.
მეტალისტი (სტადიონი)

მეტალისტის სტადიონი — სტადიონი უკრაინის ქალაქ ხარკივში. ძირათადად გამოიყენება საფეხბურთო მატჩებისათვის. 2016 წლის 19 აპრილამდე იყო კლუბ ხარკივის „მეტალისტის“ საშინაო მოედანი. 2016 წლის აგვისტოდან არის საფეხბურთო კლუბ „მეტალისტი 1925“-ის საშინაო არენა. იტევს 40 003 მაყურებელს.

სტადიონმა უმასპინძლა ევრო 2012-ის მატჩებს.

გალერეა
დრომი (მდინარე)

დრომი — მდინარე საფრანგეთის სამხრეთ-აღმოსავლეთ ნაწილში. მდინარე რონის მარცხენა შენაკადი. სიგრძე 110 კმ, აუზის ფართობი 1,640 კმ². სათავე აქვს ალპების მთისწინეთში. დამახასიათებელია ზამთრის წყალმოვარდნები. წყლის ყველაზე დაბალი დონე ზაფხულშია. საზრდოობს თოვლისა და წვიმის წყლებით. რონას ერთვის ვალანსსა და მონტელიმარს შორის. წყლის საშუალო ხარჯი შესართავთან უტოლდება 20 მ³/წმ-ს.
დრავა (მდინარე)

დრავა (, , ) — მდინარე სამხრეთ-აღმოსავლეთ ევროპაში. მიედინება იტალიის, ავსტრიის, სლოვენიის, ხორვატიისა და უნგრეთის ტერიტორიებზე. სიგრძე 707 კმ, აუზის ფართობი 11,828 კმ². დუნაის მარჯვენა შენაკადი. სათავე აქვს იტალიაში, კარნის ალპებში. მთავარი შენაკადებია: მარცხენა — გურკი და მურა; მარჯვენა — გაილი, კარაშიცა. გაზაფხულზე წყალუხვია, ზამთარში წყალმცირეა. აგებულია დიდი ჰესები. სანაოსნოა ქალაქ ფილახამდე (650 კმ შესართავიდან). დიდ მონაკვეთზე წარმოადგენს უნგრეთისა და ხორვატიის სასაზღვრო მდინარეს.

დიდი სატრანსპორტო მნიშვნელობისაა. მდინარე დრავის ნაპირებზე მდებარეობს ქალაქები: ფილახი, მარიბორი, პტუი, ვარაჟდინი, ოსიეკი. წყლის საშუალო ხარჯია 670 მ³/წმ.
პროგრამული უზრუნველყოფის ტესტირება

პროგრამული უზრუნველყოფის ტესტირება — პროცესი პროგრამული უზრუნველყოფის ხარისხის კონტროლისათვის. ის იყენებს პროგრამას ტესტების ჩატარებისათვის, და ამ ტესტების შედეგების შემოწმებისათვის.

დღეისათვის არსებული პროგრამული უზრუნველყოფის ტესტირების მეთოდები საშუალებას არ იძლევა ერთმნიშვნელოვნად გაირკვეს ყველა დეფიციტი და დაყენდეს კორექტირება ანალიზირებულ პროგრამაზე. არსებობს ტესტირების სხვადასხვა დონე და სახეობა.

ტესტირების დონეები
მოდულის ტესტირება — მინიმალური შესაძლებლობების ტესტირება, რომელიც შესაძლებელია მაგალითად ცალკეული კლასის ან ფუნქციის გამოსაცდელად. ხშირად ასეთ ტესტირებას აკეთებენ შემქმნელები.
ინტეგრაციული ტესტირება — ინტეფეისის ტესტირება კომპონენტებს შორის.
სისტემური ტესტირება — ინტეგრირებული სისტების ტესტირება პროგრამული უზრუნველყოფის სისტემური მოთხოვნილებებზე.
ალფა-ტესტირება — სისტემასთან რეალური მუშაობის იმიტაცია რომელიც ხდება შემქმნელთან ან პოტენციულ კლიენტთან. უმეტესად ალფა-ტესტირება ტარდება პროგრამის შექმნის ადრეულ სტადიებში, თუმცა ზოგჯერ შეიძლება გამოიყენებოდეს დასრულებულ პროდუქტთან.
ბეტა-ტესტირება — ზოგიერთ შემთხვევაში ხდება პროდუქტის შეზღუდული/დაუმთავრებელი ვერსიის (ფუნქციურად) გავრცელება/გაყიდვა, დასარწმუნებლად, რომ პროდუქტი შეიცავს ცოტა დეფექტს/შეცდომას. ზოგჯერ კი მომავალი მომხმარებლებისგან კავშირის მიღება.
ილერი

ილერი — მდინარე სამხრეთ გერმანიაში. დუნაის მარჯვენა შენაკადი. სიგრძე 147 კმ, აუზის ფართობი 2,152 კმ². სათავე აქვს ალგეის ალპებში, ავსტრიის საზღვრის სიახლოვეს. ზემო დინებაში ჩრდილოეთისაკენ მიედინება, გაივლის ქალაქებს: ზონთჰოფენს, იმენშტადტსა და კემპტენს. 50 კმ მანძილზე წარმოადგენს სასაზღვრო მდინარეს გერმანიის მხარეების ბავარიასა და ბადენ-ვიურტემბერგს შორის. ქვემო დინებაში კვეთს შვაბია-ბავარიის პლატოს. ქალაქ ულმთან ერთვის მდინარე დუნაის. დამახასიათებელია ზაფხულის წყალმოვარდნები და ზამთრის წყალმცირობა.

წყლის საშუალო ხარჯი უდრის 90 მ³/წმ-ს. აგებულია რამდენიმე ჰიდროელექტროსადგური. ხე-ტყის დაცურება.
პარდუბიცე

პარდუბიცე — ქალაქი ჩეხეთის რესპუბლიკაში, პარდუბიცეს მხარის დედაქალაქი. გაშენებულია მდინარე ელბაზე, პრაღიდან 96 კმ-ით აღმოსავლეთით. ქალაქს გააჩნია ანტიკური ცენტრალური მოედანი ძველ ქალაქში და მრავალი რესტორანი, რომლებიც გვიან ღამემდე მუშაობს. ქალაქში განვითარებულია მრეწველობა, მათ შორის ქიმიური, ნავთობგადამამუშავებელი, მძიმე მანქანათმშენებლობა და ელქტრონიკა.

ქალაქში იმართება ევროპაში უდიდესი ღია ჩემპიონატი ჭადრაკში, სადაც 1200 მოთამაშე მონაწილეობს.

მეორე მსოფლიო ომის დროს, გამუდმებით იბომბებოდა პარდუბიცეს ნავთობგადამამუშავებელი ქარხნები.

დაძმობილებული ქალაქები
დუტინხემი, ნიდერლანდები
მერანო, იტალია
პრენიკი, ბულგარეთი
როზინიანო-მარტიმო, იტალია
შენებეკი, გერმანია
სელბი, გერმანია
სეჟანა, სლოვენია
შელეფტეო, შვედეთი
ვისოკე-ტატრი, სლოვაკეთი
ვარეგემი, ბელგია
ჰავირჟოვი

ჰავირჟოვი — ქალაქი ჩეხეთის რესპუბლიკაში, მორავია-სილეზიის მხარის კარვინის რაიონში. 2007 წლის მონაცემებით, მისი მოსახლეობა 82 768 ადამიანს შეადგენს და ამ მაჩვენებლით რეგიონის უდიდესი ქალაქია. ამავე დროს, იგი ქვეყნის უდიდესი ქალაქია, სადაც არაა უნივერსიტეტი. ჰავირჟოვი გაშენებულია ისტორიულ ტეშინის სილეზიის რეგიონში.

ჰავირჟოვი მეორე მსოფლიო ომის შემდეგ დაარსდა (და ჩეხეთის ყველაზე ახალგაზრდა ქალაქია), როგორც ქვანახშირის მომპოვებელი დასახლება. ქალაქის სტატუსი ოფიციალურად 1955 წელს მიიღო. იგი გაშენდა რამდენიმე სოფლის თავზე, რომელთა მოსახლეობასაც ძირითადად პოლონელები შეადგენდნენ. ადგილობრივებს ახლად აშენებულ ქალაქში ბინები გადაეცათ, მათი ძველი სახლები კი დანგრეულ იქნა. ჰავირჟოვის მოსახლეობის უდიდესი ნაწილი ჩეხოსლოვაკიის დანარჩენი ნაწილებიდან გადმოსახლდა, განსაკუთრებით სლოვაკეთიდან, როგორც მიგრანტი მუშები, შესაბამისად, თანდათან შეიცვალა არეალის ეთნიკური შემადგენლობა. დღეისათვის, თავდაპირველი ძველი სოფლები ადმინისტრაციულად ქალაქს მიეკუთვნება და ძირითადად მის გარეუბნებშია მოქცეული.

დაძმობილებული ქალაქები
ლანგობარდები

ლანგობარდები ( სიტყვასიტყვით – გრძელწვერიანები) — გერმანული მოდგმის ხალხი. ახ. წ. საუკუნეში ბინადრობდნენ მდინარე ელბის დინების მარცხენა სანაპიროზე. 546 წელს დასახლდნენ პანონიაში, სადაც დუნაის ავარების დახმარებით 567 წელს გაანადგურეს გეპიდების სახელმწიფო. 568 წელს ლანგობარდების ტომთა კავშირი მეფე ალბოინის მეთაურობით შეიჭრა იტალიაში, დაიკავა მისი ჩრდილოეთი ნაწილი და ტოსკანა (ტუსცია). აქ ლანგობარდებმა შექმნეს თავიანთი სამეფო, ხოლო მოგვიანებით დაიკავეს სპოლეტო და ბენევენტო, რომლებიც დამოუკიდებელ ლანგობარდულ საჰერცოგოებად იქცნენ.

წარმართმა ლანგობარდებმა თავდაპირველად არიანელობა მიიღეს, მაგრამ მეფე აისტულფის მმართველობის დროს ( საუკუნის დამდეგი) გაიმარჯვა კათოლიციზმა, რამაც ხელი შეუწყო ლანგობარდების რომანიზაციას.

ლანგობარდებში მიმდინარეობდა ტომურ-გვაროვნული წყობილებიდან ადრინდელ ფეოდალურზე გადასვლისა და სოციალური დიფერენციაციის პროცესი. საუკუნიდან დაიწყო ინტენსიური ფეოდალიზაცია. ლანგობარდების საზოგადოებრივი წყობილების შესწავლის მთავარი წყაროა „ლანგობარდული სამართალი“. საუკუნის ნახევარში ლანგობარდების სახელმწიფომ მნიშვნელოვან ძლიერებას მიაღწია.
ანტონიო კონტე

ანტონიო კონტე (; დ. 31 ივლისი, 1969, ლეჩე) — იტალიელი ფეხბურთელი და ფეხბურთის მწვრთნელი. 2024 წლის 5 ივნისიდან „ნაპოლის“ მთავარი მწვრთნელი.

კარიერა
პირველი მატჩი იტალიის სერია -ში ჩაატარა „ლეჩეს“ მაისურით, 16 წლის ასაკში, 1986 წლის 6 აპრილს საფეხბურთო კლუბ „პიზას“ წინააღმდეგ.

2011–14 წლებში წვრთნიდა „იუვენტუსს“ და სამჯერ ზედიზედ გახადა იტალიის ჩემპიონი. 2014 წლის 15 ივლისს, განაცხადა „იუვენტუსის“ მწვრთნელის პოსტის დატოვების შესახებ.

სანაკრებო სტატისტიკა
სამწვრთნელო სტატისტიკა
მიღწევები
საკლუბო
იუვენტუსი
უეფას თასი: 1992–93
იტალიის სერია : 1994–95, 1996–97, 1997–98, 2001–02, 2002–03
იტალიის თასი: 1994–95
იტალიის თასის ფინალისტი: 2001–02, 2003–04
იტალიის სუპერთასი: 1995, 1997, 2002, 2003
იტალიის სუპერთასის ფინალისტი: 1998
უეფა-ს ჩემპიონთა ლიგა: 1995–96
უეფა-ს ჩემპიონთა ლიგის ფინალისტი: 1996–97, 1997–98, 2002–03
უეფა-ს სუპერთასი: 1996
საკონტინენტთაშორისო თასი: 1996
უეფა-ს ინტერტოტოს თასი: 1999

სანაკრებო
იტალია
ევროპის ვიცე-ჩემპიონი: 2000
მსოფლიოს ვიცე-ჩემპიონი: 1994

სამწვრთნელო
ბარი
იტალიის სერია : 2008–09

სიენა
იტალიის სერია -ს მეორე ადგილი: 2010–11

იუვენტუსი
იტალიის სერია : 2011–12, 2012–13, 2013–14
იტალიის საფეხბურთო სუპერთასი: 2012, 2013
იტალიის საფეხბურთო თასის ფინალისტი: 2011–12

ჩელსი
ინგლისის პრემიერლიგა: 2016–17
ინგლისის ასოციაციის თასი: 2017–18

ინტერი მილანი
იტალიის სერია : 2020–21

ნაპოლი
იტალიის სერია : 2024–25
სამხრეთით, საზღვრის მიღმა, მზის დასავლეთით

სამხრეთით, საზღვრის მიღმა, მზის დასავლეთით — იაპონელ მწერალ ჰარუკი მურაკამის რომანი, რომელიც პირველად 1992 წელს გამოქვეყნდა.

წიგნში მოთხრობილია ჯაზ-ბარის მფლობელის შესახებ. იგი მრავალწლიანი განშორების შემდეგ ბავშვობის მეგობარს შეხვდება, რომელიც უყვარდა. ვნება მისდამი კვლავ იღვიძებს, მაგრამ სხვადასხვა გარემოებათა გამო, მისი იმედები არ გამართლდება.
იზერი (რონის შენაკადი)

იზერი — მდინარე სამხრეთ-აღმოსავლეთ საფრანგეთში. სიგრძე 286 კმ, აუზის ფართობი 11,800 კმ². რონის მარცხენა შენაკადი. სათავე აქვს გრაის ალპებში, იტალიის საზღვარზე. ღრმა ხეობით კვეთს სავოიის ალპებს. უმეტესად საზრდოობს თოვლის წყლით. წყალდიდობა იცის გაზაფხულსა და ზაფხულში. იზერის აუზშია ჰიდროელექტროსადგური და წყალსაცავი. ქვემო დინებაში მდინარეს იყენებენ სარწყავად და სანაოსნოდ. იზერის სანაპიროზე მდებარეობს ქალაქი გრენობლი.

ზემო დინება ზამთრის სპორტისა და ტურიზმის ცენტრია. წყლის საშუალო ხარჯი 360 მ³/წმ.
იზარი

იზარი — მდინარე ავსტრიასა და გერმანიაში. სათავე აქვს ჩრდილოეთ კირქვიან ალპებში, ზღვის დონიდან 1750 მ სიმაღლეზე. სიგრძე 295 კმ, აუზის ფართობი 8,370 კმ². მიედინება ავსტრიის ტიროლისა და გერმანიის ბავარიის ტერიტორიებზე. მდინარე დუნაის მარჯვენა შენაკადი. მდინარეზე უხვადაა ხრეშის მრავალრიცხოვანი კუნძულები. ზემო დინება მოქცეულია ავსტრიის ფარგლებში, აქ მოედინება ტიროლის ალპების გავლით, სადაც დამახასიათებლად ტიპური მთის მდინარეა. გერმანიაში მიტენვალდის სიახლოვეს შემოდის.

ზაფხულში იცის წყალმოვარდნა, ზამთარში წყალმცირობა. წყლის საშუალო ხარჯი 175 მ³/წმ. ხე-ტყის დაცურება. იზარის ნაპირებზე გაშენებულია ქალაქი მიუნხენი.
სონა

სონა — მდინარე აღმოსავლეთ საფრანგეთში. სიგრძე 473 კმ, აუზის ფართობი 29,950 კმ². მდინარე რონის მარჯვენა შენაკადი. სათავე აქვს ლოთარინგიის პლატოს სამხრეთ ნაწილში. მიედინება სონა-რონის მთათაშორის ქვაბულში. უმეტესად საზრდოობას წვიმის წყლით. წყალუხვია ნოემბრიდან აპრილის ჩათვლით. სანაოსნოა თითქმის მთელ სიგრძეზე. ძირითადად სამხრეთისაკენ მიედინება. შესართავი მდებარეობს 158 მ სიმაღლეზე. ყველაზე დიდი შენაკადია მდინარე დუ (სიგრძე 453 კმ). ზემო დინებაში ეწოდება „მცირე სონა“.

სონა არხებით უკავშირდება მდინარეებს მოზელს, ლუარას, მარნას, სენას, რაინს. შესართავთან მდებარეობს ქალაქი ლიონი. წყლის საშუალო ხარჯი უდრის 410 მ³/წმ-ს.
მოზელი (მდინარე)

მოზელი (, , ) — მდინარე საფრანგეთში, ლუქსემბურგსა და გერმანიაში. სიგრძე 545 კმ, აუზის ფართობი 28,286 კმ². მდინარე რაინის მარცხენა შენაკადი. სათავე აქვს ვოგეზებში, ზღვის დონიდან 715 მ სიმაღლეზე. უმთავრესად მიედინება ღრმა და ვიწრო ხეობაში. ქმნის ამავე სახელწოდების ხეობას. მთავარი შენაკადებია: საარი, რუვერი, ავიერა. წყალმოვარდნები იცის ნოემბრიდან აპრილამდე. სანაოსნოა ზემო დინებამდე. მოზელს კვეთს მარნა-რაინის არხი, აღმოსავლეთის არხით შეერთებულია მდინარე სონასთან.

აგებულია ჰიდროელექტროსადგური. ნაპირებზე მდებარეობს ქალაქები: ნანსი, მეცი, კობლენცი. მოზელის ხეობა მევენახეობისა და მეღვინეობის რაიონია. წყლის საშუალო ხარჯი 290 მ³/წმ.
კლადნო

კლადნო — ქალაქი ჩეხეთში, ცენტრალური ბოჰემიის მხარეში. მდებარეობს პრაღიდან 25 კმ-ით ჩრდილო-დასავლეთით. წარმოადგენს რეგიონის უდიდეს ქალაქს და მთლიანი აგლომერაციის მოსახლეობა დაახლოებით 110 000 ადამიანს შეადგენს. მიეკუთვნება პრაღის მეტროპოლიურ არეალს.

წერილობით წყაროებში კლდანო პირველად საუკუნეშია მოხსენიებული. 1561 წელს ქალაქის სტატუსი მიიღო. ისტორიულად, აქ განვითარდა ბოჰემიის მძიმე მრეწველობა. წლების განმავლობაში ფუნქციონირებდა ფოლადის ქარხანა, რომელიც რეგიონის უდიდესი დამსაქმებელი იყო. ეს ქარხანა დღესაც არსებობს, მაგრამ პრივატიზაციის შემდეგ შეიცვალა მეპატრონე და უფრო პატარა ნაწილებად დაიყო. მომპოვებითი მრექწველობა 1842 წლიდან დაიწყო. პრაღის სიახლოვე ადგილობრივ ეკონომიკას სტაბილურობას უნარჩუნებდა, მიუხედავად იმისა, რომ კომუნისტური რეჟიმის შემდეგ მძიმე მრეწველობამ კოლაფსი განიცადა.

დაძმობილებული ქალაქები
კლდანოს დაძმობილებული ქალაქებია:
ვიტრი-სიურ-სენი, საფრანგეთი
ბელვიუ, აშშ
აახენი, გერმანია
მოსტი

მოსტი — ქალაქი ჩეხეთში, უსტეცის მხარის მოსტის რაიონში. მდებარეობს ჩეხეთის ცენტრალურ მთებსა და ორეს მთებს შორის, პრაღიდან დაახლოებით 77 კმ-ით ჩრდილო-დასავლეთით, მდინარე ბილინის გასწვრივ.

სახელი „მოსტი“ ჩეხურად ხიდს ნიშნავს და იგი სწორედ იმ ხიდების სისტემისგან ეწოდა, რომლებიც საუკუნეში ამ არეალში ჭაობებზე იყო გადებული.

ქალაქი საუკუნეში, პრაღა-ფრაიბურგის სავაჭრო გზაზე დაარსდა. 1895 წლის მეწყერმა მნიშვნელოვნად დააზიანა შენობები და მოსახლეობა.

1970-იან წლებში ქალაქის მთელი ისტორიული ცენტრი მის ქვეშ აღმოჩენილი ქვანახშირის დიდი ფენის გამო დაანგრიეს (შეიქმნა ქალაქის ახალი ცენტრი). ქალწული მარიამის ამაღლების ეკლესია (1602) ერთადერთი ნაგებობაა, რომელიც ქალაქის ისტორიული ცენტრის დანგრევას გადაურჩა: 1975 წლის შემოდგომაზე ტაძარი სპეციალურად აგებული რელსების გზის მეშვეობით ახალ ადგილას გადაიტანეს (ქვანახშირის ჭრილიდან 840 მეტრის მოშორებით).
რური

რური — მდინარე გერმანიაში. რაინის მარჯვენა შენაკადი. სიგრძე 217 კმ, აუზის ფართობი 4,485 კმ². სათავე აქვს ზაუერლანდის მთების განშტოებებზე. უმეტესწილად ტიპური მთის მდინარეა. ქვემო დინებაში ვაკე ტერიტორიაზე იშლება. დამახასიათებელია ზაფხულის წყალმცირობა და გაზაფხულის წვიმით გამოწვეული წყალმოვარდნა. რურზეა მრავალრიცხოვანი წყალსაცავები. მდინარის წყლები ფართოდ გამოიყენება რურის საწარმოო რაიონის მეტალურგიულ მართვაში. სანაოსნოა ქალაქ ვიტენემდე. არხით დაკავშირებულია მდინარე ემსთან. წყლის ხარჯი შესართავთან 79 მ³/წმ.

ნაპირებზე გაშენებულია ქალაქები: ვიტენი, ესენი, მიულჰაიმი. შესართავთან გაშენებულია მსხვილი სამდინარო პორტი დუისბურგი.
უცხო (1979 წლის ფილმი)

}

გადაღება
დენ ო'ბენონის სცენარი დაიწერა რონალდ შასეტის მიერ მოთხრობილი ისტორიის მიხედვით, სამეცნიერო ფანტასტიკისა და საშინელებათა ფილმების ჟანრების გავლენით. ფილმის წარმოება მოხდა კომპანიის მეშვეობით. მისი დისტრიბუტორია 20 , რომლის მიერ მოვლენილმა პროდიუსერებმა, დევიდ გილერმა და უოლტერ ჰილმა სცენარში მნიშვნელოვანი ცვლილებები შეიტანეს. უცხოს სათაური და დამატებითი ელემენტები შექმნილი იქნა შვეიცარიელ სიურელიასტ ჰ.რ. გიგერის მიერ. მხატვრებმა რონ კობმა და კრის ფოსმა შექმნეს ადამიანთა სამყაროს ელემენტების დიზაინი.

შეფასებები და ჯილდოები
უცხომ მიიღო კრიტიკული აღიარება და წარმატება კინოგაქირავებაში, რასაც დაემატა ოსკარი საუკეთესო ვიზუალური ეფექტებისათვის, -ის ჯილდო საუკეთესო სამეცნიერო ფანტასტიკის ჟანრის ფილმი, საუკეთესო რეჟისურისათვის - რიდლი სკოტისათვის და საუკეთესო მეორეხარისხოვანი ქალის როლი - კარკტრაიტისათვის, და ჰიუგოს ჯილდო საუკეთესო დრამატული თამაშისათვის, ისევე როგორც ბევრი სხვა ნომინაცია. შემდგომ ათწლეულებში მას კვლავ დიდ შეფასებას აძლევდნენ. ფილმი 2002 წელს შეყვანილი იქნა კონგრესის ბიბლიოთეკის ეროვნული ფილმების რეესტრში, აღიარებული „კულტურულად, ისტორიულად ან ესთეტიკურად მნიშვნელოვან“ ნამუშევრად.

გაგრძელებები
„უცხოს“ წარმატებას მოჰყვა ფრენჩაიზი, რომელშიც შედის რომანები, კომიქსები, ვიდეო თამაშები, სათამაშოები, ისევე როგორც ფილმის სამი შემდგომი ნაწილი და ორი წინარეისტორია. ამ ფილმში სიგურნი უივერის მიერ მიღებული იქნა პირველი წამყვანი როლი. დაიწყო მისი წარმატებული სამსახიობო კარიერაც, ისევე როგორც მისი პერსონაჟის, ელენ რიპლის ამბავი, რომელიც გრძელდება შემდეგ ფილმებში, უცხოები (1986), უცხო 3 (1992) და უცხოს აღდგომა (1997). ფილმებში უცხო მტაცებლის წინააღმდეგ (2004) და უცხო მტაცებლის წინააღმდეგ: რეკვიემი (2007) ეს თემა აღარ გამოიყენება, ვინაიდან ყურადღება გადატანილია გამოგონილ ჯვარედინ ისტორიაზე, რომელშიც უცხოს გარდა წამყვანი პერსონაჟია მტაცებელი.
კარვინა

კარვინა — ქალაქი ჩეხეთში, მორავია-სილეზიის მხარეში, კარვინის რაიონის ადმინისტრაციული ცენტრი; გაშენებულია მდინარე ოლშეზე. მდებარეობს ტეშინის სილეზიის ისტორიულ რეგიონში და წარმოადგენს ჩეხეთის რესპუბლიკის ქვანახშირის მომპოვებელ ერთ-ერთ ყველაზე მნიშვნელოვან ქალაქს. მეზობელ ქალაქებთან ერთად ქმნის ოსტრავა-კარვინის ქვანახშირის აუზს.

2006 წლის მონაცემებით, მოსახლეობა 63 045 ადამიანს შეადგენს, საიდანაც 8,5% სლოვაკია, 8% კი პოლონელი. პოლონელი მოსახლეობა ისტორიულად მცირდება. წარსულში, ქალაქში არსებობდა მნიშვნელოვანი გერმანული საზოგადოება. ასევე იზრდება ბოშათა რაოდენობა.

კარვინის დასახლებამ ქალაქის სტატუსი 1923 წელს მიიღო. 1938 წელს იგი პოლონეთის მიერ იქნა ოკუპირებული, მეორე მსოფლიო ომის დროს კი ნაცისტების ხელში აღმოჩნდა. ომის შემდეგ იგი კვლავ ჩეხოსლოვაკიის ნაწილი გახდა.
ფრიდეკ-მისტეკი

ფრიდეკ-მისტეკი — ქალაქი ჩეხეთში, მორავია-სილეზიის მხარეში, ფრიდეკ-მისტეკის რაიონის ადმინისტრაციული ცენტრი. შედგება ორი ფორმალურად დამოუკიდებელი ქალაქის — ფრიდეკისა და მისტეკისგან, რომელთაც ერთმანეთისგან მდინარე ოსტრავიცე ჰყოფს. მდინარის აღმოსავლეთით მდებარე ფრიდეკი ისტორიულ ტეშინის სილეზიის რეგიონს მიეკუთვნება. ქალაქის სამხრეთ-დასავლეთით მდებარე ოლესნის კაშხალი მნიშვნელოვან რეკრეაციულ ზონას წარმოადგენს.

ზამთარი ცივი და ღრუბლიანია, დღეები მოკლეა და ძირითადად თოვს. იანვრის საშუალო ტემპერატურაა −5 ° (23 °). ზაფხული როგორც წესი თბილია, ხშირი წვიმებით. ივლისის საშუალო ტემპერატურაა 18 ° (64 °).

ქალაქის უმაღელსი ტემპერატურაა +35,9 °, უმდაბელსი კი -34,8 °.
ოპავა

ოპავა — ქალაქი ჩრდილოეთ ჩეხეთში, მდინარე ოპავაზე, ოსტრავის ჩრდილო-დასავლეთით. ერთ დროს ავსტრიული სილეზიის დედაქალაქი, ოპავა დღეს მორავია-სილეზიის მხარის შემადგენლობაშია და მისი მოსახლეობა 60 199 ადამიანს შეადგენს (2008 წ).

ქალაქი წერილობით წყაროებში პირველად 1195 წელს იხსენიება. 1224 წელს მან მაგდებურგის საქალაქო კანონები მიიღო და გახდა ჯერ სილეზიის, შემდეგ ბოჰემიისა და ბოლოს ოპავის საგრაფოს დედაქალაქი.

1938–1945 წლებში, მიუნხენის შეთანხმების თანახმად, ოპავა ნაცისტური გერმანიის ხელში იყო. გერმანელების მიერ სუდეტის ოლქის ანექსიის წიან დღეს, ოპავა მას გამოეყო და დამოუკიდებელი ქალაქი გახდა. მეორე მსოფლიო ომის დასრულების შემდეგ, ოპავის გერმანული მოსახლეობა განდევნეს. ბევრი მათგანი გერმანიაში, ბამბერგში გადასახლდა.
ცისარტყელა სხეული

ტიბეტურ ბუდიზმში ან ბონში ცისარტყელა სხეული (ტიბ: ་ུ་ ჯა ლუ, ვაილი 'ჯა' ლუს; ჩინ: / ) — სხეული, რომელიც შექმნილია სინათლისგან და არა ხორცისგან. ეს ტერმინი, ძირითადად, ძოგჩენში გამოიყენება.

ძოგჩენის მიხედვით, ცისარტყელა სხეული ძოგჩენის სწავლების ან ხედვის სრული დახელოვნების ნიშანია. ტენზინ ვანგჲალ რინპოჩეს თქმით: „ძოგჩენის განხორციელებული პრაქტიკოსი აღარ ტყუვდება მოჩვენებითი რეალობით ან დუალიზმით, როგორიცაა გონება და მატერია და ათავისუფლებს ელემენტთა ენერგიას, რომლებიც სიკვდილისას ფიზიკურ სხეულს შეადგენენ“.

ტიბეტში ბუდიზმის გამავრცელებელი პადმასამბჰავა თანგკებზე ხშირადაა გამოსახული ცისარტყელა სხეულით.